FLENSBORG: En mandlig bilist fra Danmark måtte på sygehuset, efter han af ukendte årsager kørte i havnebassinet i Flensborg med sin Peugeot. Uheldet fandt sted onsdag.

Redningsmandskab måtte befri den indespærrede mand fra bilen.

Efterfølgende gennemsøgte dykkere fjordbunden i området. Man frygtede nemlig, at der kunne have været en eller flere passagerer med i køretøjet. Det var dog efter alt at dømme ikke tilfældet.

Strømmen førte bilen 30 meter ud i havnen.

/SHZ